OpenLLM-France/wikimedia huggingface dataset:
# Quercus tarahumara

Quercus wutaishanica, és una espècie de roure que pertany a la família de les fagàcies i està dins de la secció dels roures blancs, que són els roures blancs d'Europa, Àsia i Amèrica del Nord.

## Descripció

Quercus tarahumara és un arbre que pot arribar fer fins a 10 metres d'alçada. Les fulles són força grans per al gènere, de fins a 30 cm de diàmetre, amb la rigidesa semblant al cartró, de color verd a la part superior però marró a la part inferior. De vegades se l'anomena "roure de lavabo" ("handbasin oak") perquè la seva mida i forma suggereixen un lavabo de bany.

## Distribució

Quercus tarahumara creix a la Sierra Madre Occidental als estats mexicans de Chihuahua, Sonora, Durango i Sinaloa.

## Taxonomia

Quercus tarahumara va ser descrita per Richard William Spellenberg, John Dudley Bacon i Dennis E. Breedlove i publicat a Madroño 42: 28, a l'any 1995.

### Etimologia

Quercus: Nom genèric del llatí que designava igualment al roure i a l'alzina.
tarahumara: epítet que fa referència al lloc on algunes de les poblacions es troben dins del territori ocupat pel poble Tarahumara.

## Referències

* ↑ «Research and Conservation in Southern Sonora, Mexico, Quercus tarahumara (handbasin oak, güeja)» (en anglès). Arizona-Sonoran Desert Museum. [Consulta: 16 novembre 2020].
* 1 2 Spellenberg, R.; Bacon, J. R.; Breedlove, D. E. «A new species of Quercus (Fagaceae, sect. Lobatae, group Racemiflorae) from the Sierra Madre Occidental, Mexico» (en anglès). Madroño. California Botanical Society, 42, núm 1, gener-març 1995, pàg. 26-33 [Consulta: 16 novembre 2020].
* ↑ «Quercus tarahumara» (en anglès). SEINet, Southwestern Biodiversity, Arizona chapter. [Consulta: 16 novembre 2020]. «Fotos i mapa de distribució de l'espècie»
* ↑ Error: hi ha títol o url, però calen tots dos paràmetres.«[{{{url}}} Quercus tarahumara]». Tropicos.org. Missouri Botanical Garden. [Consulta: 16 novembre 2020].
# Ardalén

Ardalén és un còmic de l'il·lustrador i autor de gallec Miguelanxo Prado, publicat en gallec per El patito editorial i en castellà per Norma Editorial. L'autor ha trigat tres anys a acabar aquest projecte. En el Saló Internacional del Còmic de Barcelona de 2014 es va exposar el procés creatiu de l'obra.

## Argument

Sabela és una dona en crisi que vol esbrinar els orígens de la seva família, marcada per la desaparició d'un avi que va emigrar, i Fidel és una persona gran que té records que l'ajudaran en la seva cerca. La relació entre els dos personatges es mou entre la màgia i la realitat.

## Premis

* Premi Fervenzas Literarias al millor Còmic de 2012.
* Premio Nacional de Cómic de 2012
* Millor obra d'autor espanyol al Saló Internacional del Còmic de Barcelona de 2013

## Referències

* ↑ «Ardalén» (en castellà). Arxivat de l'original el 2015-04-08. [Consulta: 14 abril 2015].
* ↑ «'Ardalén', de Miguelanxo Prado, y Pura Campos, premios del 31Salón del Cómic de Barcelona» (en castellà). RTVE, 13-04-2013. [Consulta: 14 abril 2015].
* ↑ Andreu, Sergio «El Salón de Barcelona muestra los 'senderos de gloria' del cómic bélico» (en castellà). El Mundo [Barcelona], 15-05-2014.
* 1 2 «Miguelanxo Prado gana el Nacional de Cómic con ‘Ardalén'» (en castellà). El País, 31-10-2013. [Consulta: 13 abril 2015].
* ↑ «Ardalén de Miguelanxo Prado» (en castellà). Hibrid 33, 5, Primavera 2014, pàg. 12 [Consulta: 16 abril 2015].
# Ribàtxe

Ribàtxe (en (ucraïnès): Рибаче, en rus: Рыбачье, Ribàtxie) és un poble de la República Autònoma de Crimea a Ucraïna, que el 2014 tenia 1.414 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].
# Front d'Alliberament Nacional de Jammu i Caixmir

El Front d'Alliberament Nacional de Jammu i Caixmir és un partit polític format el 1966 i que va existir fins al 1977.
L'agost de 1965 la Conferència Nacional de Jammu i Caixmir de Shaikh Abdullah fou apartada del poder. Després de la guerra amb Pakistan (1965) i la declaració de Taixkent (1966) Sheikh Abdullah i Maqbool Butt van formar el segon Front del Plebiscit de Jammu i Caixmir i van crear un ala militar que es va dir Front d'Alliberament Nacional de Jammu i Caixmir. Maqbool Butt va entrar a Jammu i Caixmir el juny de 1966 però fou capturat i condemnat a mort el 1968, però amb l'ajut de la població va poder fugir. L'abril de 1967 es va formar el Jammu Autonomy Forum reclamant autonomia regional. El 1971 un avió indi fou segrestat i desviat a Lahore, acció reivindicada per Maqbool Butt
El 1974 Índia va arribar a un acord amb Shaikh Abdullah que va tornar al poder el 1975 i es va pronunciar per l'autonomia especial dins l'Índia. El 1976 Maqbool Butt fou arrestat al tornat a Caixmir; el vicepresident Amanullah Khan va fugir a Anglaterra on va fundar el Front d'Alliberament de Jammu i Caixmir, continuacíó realment del Front d'Alliberament Nacional de Jammu i Caixmir.
Formalment fou dissolt el 1981. Butt fou penjat pels indis.
# Magnesiohastingsita

La magnesiohastingsita és un mineral de la classe dels silicats, que pertany al grup del nom arrel hastingsita. Rep el nom per la seva relació amb la hastingsita.

## Característiques

La magnesiohastingsita és un silicat de fórmula química {Na}{Ca₂}{Mg₄Fe$^{3+}$}(Al₂Si₆O$_{22}$)(OH)₂. Cristal·litza en el sistema monoclínic. La seva duresa a l'escala de Mohs es troba entre 5 i 6.
Segons la classificació de Nickel-Strunz pertany a «09.DE - Inosilicats amb 2 cadenes dobles periòdiques, Si₄O$_{11}$; clinoamfíbols» juntament amb els següents minerals: antofil·lita, cummingtonita, clinoholmquistita, grunerita, manganocummingtonita, manganogrunerita, permanganogrunerita, ferrofluoropedrizita, ferrifluoroleakeïta, actinolita, ferritschermakita, ferroactinolita, ferrohornblenda, ferrotschermakita, joesmithita, magnesiohornblenda, tremolita, tschermakita, cannilloïta, fluorcannil·loïta, parvomanganotremolita, fluorotremolita, potassicfluoropargasita, edenita, ferroedenita, ferrokaersutita, ferropargasita, hastingsita, kaersutita, pargasita, sadanagaïta, fluoroedenita, potassicferroferrisadanagaïta, potassicsadanagaïta, potassicpargasita, potassicferrosadanagaïta, magnesiofluorohastingsita, potassicfluorohastingsita, potassicclorohastingsita, fluoropargasita, parvomanganoedenita, potassiccloropargasita, potassicferrocloroedenita, potassicmagnesiohastingsita, potassicferropargasita, cromiopargasita, ferro-taramita, barroisita, ferroferribarroisita, ferroferriwinchita, ferribarroisita, ferroferritaramita, ferroferricatoforita, ferrobarroisita, ferrorichterita, ferrowinchita, ferrokatophorita, ferritaramita, magnesiotaramita, richterita, winchita, taramita, fluororichterita, katophorita, potassicfluororichterita, potassicrichterita, ferrighoseïta, ferriwinchita, fluorotaramita, arfvedsonita, eckermannita, ferroeckermannita, ferroglaucòfan, glaucòfan, potassicmanganileakeïta, manganoarfvedsonita, ferrileakeïta, magnesioriebeckita, magnesioarfvedsonita, nyboïta, riebeckita, manganomanganiungarettiïta, ferroferrinyboïta, clinoferroferriholmquistita, ferrinyboïta, ferroferrileakeïta, ferroferrifluoroleakeïta, sodicferriclinoferroholmquistita, magnesiofluoroarfvedsonita, ferripedrizita, potassicferrileakeïta, fluoronyboïta, manganidellaventuraïta, fluoropedrizita, potassicarfvedsonita, ferriobertiïta, potassicmagnesiofluoroarfvedsonita, ferroferripedrizita, potassicmagnesioarfvedsonita, pedrizita, ferropedrizita, fluoroleakeïta i ferroferriobertiïta.

## Formació i jaciments

Va ser descoberta al túnel del Canadian National Railway, al mont Royal, a la localitat de Mont-real (Quebec, Canadà). Tot i tractar-se d'una espècie no gaire habitual ha estat descrita en tots els continents del planeta, inclosa l'Antàrtida.

## Referències

* ↑ «Magnesio-hastingsite» (en anglès). Mindat. [Consulta: 31 desembre 2019].
# Crònica d'un engany

Crònica d'un engany (títol original en anglès: The Other Man) és una pel·lícula estatunidenco-britànica de Richard Eyre estrenada el 2008. Ha estat doblada al català.

## Argument

La història d'un home que pensa ser l'únic home important en la vida de la seva esposa i que comença a acorralar el seu rival. Peter descobreix que la seva dona Lisa ha rebut missatges d'un home del qual mai no ha sospitat l'existència. No escoltant els consells de la seva filla, és un Peter ferit i ple de ressentiments que fa que s'enlairi cap a Milà a la recerca del misteriós Ralph i per descobrir la veritat sobre aquest altre home.

## Repartiment

* Liam Neeson: Peter
* Antonio Banderas: Ralph
* Laura Linney: Lisa
* Romola Garai: Abigail
* Laurence Richardson: Mark
* Abigail Canton: Dissenyador
* Richard Graham: Eric

## Al voltant de la pel·lícula

* Laura Linney va reemplaçar Juliette Binoche. Aquesta pel·lícula permet a l'actriu conèixer Liam Neeson: el 2002, han interpretat a Les Bruixes de Salem, posada en escena... per Richard Eyre, després s'han creuat al rodatge de Love Actually (sense tenir-hi escenes junts), després actuen junts a Kinsey, Liam Neeson encarnant el discutit Alfred Kinsey i Laura Linney interpretant la dona de Kinsey.
* La pel·lícula va ser presentada al Festival Internacional de Cinema de Toronto i al Festival de Cinema de Londres.

## Rebuda

* "El director Richard Eyre tracta de crear un thriller a l'estil Hitchcock (...) Aquesta adaptació posa a prova sobretot la paciència de l'espectador i suscita rialles involuntàries"

## Referències

* ↑ Fotogramas. 'The Other Man' de Richard Eyre inaugurará la 56 edición del Festival de San Sebastián (en castellà). Fotogramas.
* ↑ Ésadir.cat. Crònica d'un engany. Ésadir.cat.
* ↑ Puig, Claudia. USA Today. The Other Man' fails to generate thrills (en anglès). USA Today.

## Enllaços externs

* Fotos de rodatges al lloc de Laura Linney Arxivat 2009-11-11 a Wayback Machine.
# Quercus texana

Quercus texana, conegut amb el nom anglès com a Nuttall's Oak, pertany a la família de les fagàcies i està dins de la secció dels roures vermells del gènere Quercus.

## Distribució

Quercus texana és originari de l'Amèrica del Nord, Estats Units, de la part inferior de la vall del riu Mississipi, del sud-est de Missouri al sud de Louisiana i sud-est de Texas i a través de l'est de Mississipi al centre d'Alabama i a l'extrem oest de Tennessee i li agrada créixer en sòls humits, dels 0 als 200 m.

## Descripció

Quercus texana és un gran arbre caducifoli, de creixement ràpid. Pot créixer entre 18 a 30 m d'alçada. L'escorça, al principi és de color marró gris, llisa, tornant-se negra amb crestes planes. Les branques són marronoses a grises, sense pèl. Les poncelles són grises marronoses, ovoides, de 3-7 mm de llarg, lleugerament pubescents, amb escates ciliades. Les fulles fan 10-20 per 5-12 cm. Té l'àpex agut, base cuneada, marge amb 5-9 lòbuls estrets i sinus profunds, àmpliament arrodonides, llises, de color verd fosc sense pèl per sobre, més pàl·lid per sota, amb flocs de pèls a l'axil·la de les venes. Els pecíols estan sense pèl, entre 2 a 5 cm de llarg. Les glans fan entre 1,5 a 2,5 cm, vermell marró, estriats, cúpula bastant profunda, amb un peduncle gruixut en forma de base, que tanquen entre 1/4 a 1/2 de la cúpula. Les glans maduren al cap de 2 anys.

## Miscel·lània

Té les fulles dures, semblants a les del roure de Geòrgia (Quercus georgiana) i de Quercus palustris. A la tardor, les fulles tenen uns bons colors vius vermells; de manera que Quercus texana és un tipus de roure més popular. Encara és relativament desconegut en el sector hortícola, però a poc a poc va guanyant popularitat a causa de la seva taxa de creixement ràpid, facilitat de trasplantament, bons colors de la tardor i la capacitat de créixer en sòls humits. El seu nom científic anterior era Quercus nuttallii, però que ara se'l coneix com a Quercus texana, el que ha creat molta confusió amb el roure vermell de Texas, que era conegut com a Quercus texana però que ara se'l coneix com a Quercus buckleyi.

## Referències

* ↑ «Oaks list for The State Botanical Garden of Kentucky» (English). [Consulta: 9 maig 2010].
* ↑ «J.C. Raulston slide 102-0276» (English). Arxivat de l'original el 2011-06-08. [Consulta: 9 maig 2010].
* ↑ «University of Illinois Extension; Critical Issues Forum, What is the Current Status of Oaks in Illinois?» (English). [Consulta: 9 maig 2010].
* ↑ Laurence J. Dorr and Kevin C. Nixon. 1985. Typification of the Oak (Quercus) Taxa Described by S. B. Buckley (1809-1884). Taxon 34(2): 211-228.

## Enllaços externs

* Nuttall Oak Arxivat 2010-02-21 a Wayback Machine.
* Nuttall's Oak in the Biosurvey of Oklahoma
# Ardanovce

Ardanovce és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1317.

## Referències

* ↑ «História» (en eslovac). [Consulta: 30 desembre 2020].
# Ribulosa-5-fosfat

La ribulosa-5-fosfat és una molècula de ribulosa fosforilada en el carboni 5. Aquest compost químic és un dels productes finals en la ruta de les pentoses fosfat, així com un intermediari del cicle de Calvin. La seva síntesi és catalitzada per l'enzim fosfogluconat deshidrogenasa a partir de 6-fosfogluconat. També actua com substrat químic tant de la fosfopentosa isomerasa com de la fosfopentosa epimerasa.
# Gada Meiren

Gada Meiren (en mongol: ɣada meyiren, Гаадаа мийрэн, xinès tradicional: 嘎達梅林, xinès simplificat: 嘎达梅林, pinyin: Gādá Méilín, 1892 - 5 d'abril del 1931) va ser el líder mongol d'una lluita, i finalment, d'un aixecament contra la venda de pastures khorchin (el que és avui dia Ciutat Tongliao de la Mongòlia Interior) als colons xinesos el 1929.
Gada Meiren va néixer en un llogaret anomenat jam-un tokhui in Bandera Ala Esquerra Khorchin (sovint anomenat Darkhan Banner), Lliga Jirim. Gada Meiren era un malnom. El seu nom atorgat era Nadmid i ell pertanyia al clan Mültütü. També en tenia el nom xinès Meng Qingshan (孟青山). Com era l'últim fill d'una família, era sempre dit lou ɣada (fill més jove). Meiren era un manlleu del manxú i es referiria a un oficial militar.

## Referències

* Borjigin Burensain, "Ryōhokukō no kaikon mondai to Gādā Meirin hōki" 「遼北荒」の開墾問題とガーダー・メイリン蜂起, "Kingendai ni okeru Mongoru jin nōkō sonraku shakai no keisei" 近現代におけるモンゴル人農耕村落社会の形成 (Formation of the Mongolian Farming Village Society from later 19c to later 20c), p. 127–154, 2003.

## Vegeu també

* Yangsanjab
# Scorpaena fernandeziana

Scorpaena fernandeziana és una espècie de peix pertanyent a la família dels escorpènids.

## Hàbitat

És un peix marí, demersal i de clima subtropical.

## Distribució geogràfica

Es troba al Pacífic sud-oriental: l'arxipèlag Juan Fernández.

## Observacions

És inofensiu per als humans.

## Referències

* ↑ Linnaeus, C., 1758. Tomus I. Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata. Holmiae. (Laurentii Salvii): (1-4), 1-824.
* ↑ Steindachner, F., 1875. Ichthyologische Beiträge (II). I. Die Fische von Juan Fernandez in den Sammlungen des Wiener Museums. II. Über einige neue Fischarten von der Ost- und Westküste Süd-Amerikas. Sitzungsber. Akad. Wiss. Wien v. 71 (1. Abth.): 443-480, Pl. 1.
* ↑ The Taxonomicon (anglès)
* 1 2 3 «Scorpaena fernandeziana» (en anglès). FishBase. Froese, Rainer; Pauly, Daniel (editors).
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.
* ↑ Sepúlveda, J.I.V. i G.R. Pequeño, 1985. Fauna íctica del archipiélago de Juan Fernández. p. 81-91. A: P. Arana (ed.) Escuela de Ciencias del Mar. Universidad Católica del Valparaíso, Valparaíso, Xile.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.

## Enllaços externs

* AQUATAB
# Majlis Bachao Tehreek

Majlis Bachao Tehreek (Save Majlis Movement) és un moviment polític de Telangana a l'Índia, principalment actiu a l'Estat de Hyderabad, que treballa en favor del progres polític, econòmic i educatiu dels musulmans. Fou fundat el 1993 per Mohammed Amanullah Khan Sahab com escissió de l'All India Majlis-e-Ittehad-ul Muslimeen, al que s'havia afiliat el 1960. La seva bandera és gairebé idèntica a la del partit matriu, excepte que canvien les sigles (MBT) i el nom en lletres aràbigues.

## Enllaços externs

* Pàgina de Facebook
# Crònica d'una mirada

Crònica d'una mirada és una sèrie documental catalana de sis capítols d'uns 45 minuts que es va estrenar al Canal 33 el 23 de novembre de 2003. Fou dirigida per Manuel Barrios Lucena i es basava en el llibre Historia crítica y documentada del cine independente en España (1955-1975) de Joaquim Romaguera i Llorenç Soler.
Ha estat editat en un llibre i sis DVD amb set hores de gravació.

## Argument

La sèrie fa un repàs a la Catalunya i l'Espanya dels anys 1960 i 1970 a través dels cineastes com Joan Gabriel Tharrats, José María Nunes, Helena Lumbreras, Llorenç Soler, Pere Portabella, Antoni Lucchetti i Farré o Antoni Pedrós, i pretén recordar documents clandestins de la dictadura franquista.
El novembre de 2010 fou exhibit novament en el marc de l'exposició "Clandestí: Invisible catalan cinema under Franco sota iniciativa de l'Institut Ramon Llull, l'Institut Cervantes, la Filmoteca de Catalunya, l'Institut del Cinema Català, el Ministeri de Cultura i Le Monde Diplomatique, que fou exhibida a Nova York, Istambul, Berlín, el British Film Institute de Londres, Toronto, Tel-Aviv i Tòquio.

## Episodis

* Bones maneres
* L'emigració
* Xarxes clandestines
* Companys de lluita
* Aires nous
* El final del túnel

## Premis

* Premis Ciutat de Barcelona
* Premi especial del jurat a la 48a edició dels Premis Sant Jordi de Cinematografia.
* Premi del Col·legi de Directors de Cinema de Catalunya

## Referències

* ↑ Crònica d'una mirada, ccma.cat
* ↑ Crònica d'una mirada bptbloc.worldpress.com
* ↑ "Crònica d'una mirada" repassa els anys 60 a través de films de cineastes antifranquistes,ccma.cat, 19 de novembre de 2003
* ↑ El 33 recupera "Crònica d'una mirada", ccma.cat 3 de novembre de 2010
* ↑ Crònica d'una mirada a marirom.cat
* ↑ "Te doy mis ojos" i els altres guanyadors dels Sant Jordi de cinema reben els guardons, ccma.cat, 27 d'abril de 2004
# Borislav Mikhàilov

Borislav Mikhàilov (búlgar: Борислав Михайлов) (Sofia, 12 de febrer de 1963) és un exfutbolista búlgar de les dècades de 1980 i 1990.
Fou 102 cops internacional amb la selecció búlgara amb la qual participà en la Copa del Món de Futbol de 1986, 1994 i 1998.
Pel que fa a clubs, defensà els colors de Levski Sofia, CF Os Belenenses, Mulhouse, Botev Plovdiv i Reading FC, entre d'altres.

## Referències

* ↑ Borislav Mikhailov Arxivat 2014-05-15 a Wayback Machine., Fifa.com
* ↑ Borislav Mikhàilov a National-Football-Teams.com (anglès)
# Ardanuç

Ardanuç (Georgià: არტანუჯი Artanuji; Armenian: Արտանուջ, Ardanush, que vol dir "Granges dolces") és una població i districte a la província d'Artvin, regió de la mar Negra de Turquia, a 32 km a l'est d'Artvin.

## Referències

* ↑ «Ardanuç Kalesi - Turkey Attractions» (en anglès). Lonely Planet. [Consulta: 13 novembre 2021].
* ↑ Juanšeri; T͡Sulai͡a, G. V.. Zhiznʹ Vakhtanga Gorgasala (en rusgeo). Tbilisi: "Met͡sniereba", 1986.

## Vegeu també

* Artanudji
# Obertura Trompowsky

L'obertura Trompowsky (o també atac Trompowsky) és una obertura d'escacs que comença per les jugades:
1.d4 Cf6 2. Ag5

## Història

Tot i que s'havia jugat anteriorment en alguna ocasió, la seqüència de jugades va ser popularitzada per Octávio Trompowsky a partir de l'Olimpíada de Múnic de 1936, en la qual l'obertura va tenir un èxit considerable contra forts jugadors, inclòs el vigent Campió Mundial Aleksandr Alekhin.
En els comentaris escrits a la seva partida contra Lucius Endzelins a l'Olimpíada d'escacs de 1936, Trompowsky va escriure en relació a la segona jugada: "La meva variant, que porto jugant des de fa més de 15 anys." Això no obstant, no és clar que realment aquest jugador hagués disputat partides oficials anteriors al 1936 amb aquesta obertura. Trompowsky, molt influït per l'escola hipermoderna, va idear aquest nou sistema d'obertura amb la finalitat principal d'evitar haver d'estudiar molta teoria, terreny en el qual estava en desavantatge amb respecte als millors jugadors del món del moment
Considerada tradicionalment una obertura irregular, després de molts anys de declivi, va ser posada novament de moda als anys 80 del segle xx per jugadors espanyols com Alfons Romero i Jesús de la Villa i posteriorment per jugadors anglesos com Julian Hogdson, Michael Adams o James Plaskett.
Actualment és considerada com una alternativa respectable per a les blanques i ha estat jugada per jugadors tan forts com l'antic campió del món Garri Kaspàrov.

## Variants

Les principals variants són (després de 1.d4, Cf6 2.Ag5):
2. ...Ce4 3 Af4
2. ...Ce4 3 Ah4
2. ...c5
2. ...e6 3 e4 h6 4 Af6
2. ...d5

## Referències

* ↑ Deutsche Schachblätter, 15 d'octubre de 1936, pàg. 368

## Bibliografia

* Gallagher, Joe. The Trompovsky. Chess Press, 1998. ISBN 1-901259-09-9.
* Wells, Peter. Winning With the Trompowsky. Sterling, 2004. ISBN 978-0713487954.
* Davies, Nigel. The Trompowsky. Everyman Chess, 2005. ISBN 1857443764.
* Starting Out: the Trompowsky Attack. Everyman Chess, 2009. ISBN 9781857445626.
# Ribulosa 1,5-bisfosfat

La ribulosa-1,5-bisfosfat (o abreujat de l'angles Ribulose-1,5-bisphosphate RuBP), nom IUPAC (2,3-Dihidroxi-4-oxo-5-fosfonooxipentil) dihidrogen fosfat. Amb fórmula C₅H₁₂O$_{11}$P₂. És un important substrat implicat en la fixació de carboni durant el cicle de Calvin de la fase fosca de la fotosíntesi. L'enzim RuBisCo catalitza la incorporació de diòxid de carboni a la RuBP, sintetitzant així un intermediari de 6 àtoms de carboni molt inestable, anomenat 3-ceto-2-carboxiarabinitol-1,5-bisfosfat, que s'hidrolitza pràcticament a l'instant en dues molècules de glicerat-3-fosfat (també 3-fosfoglicerat, 3PG). Cada molècula de 3PG serà reduïda per donar lloc a una molècula de gliceraldehid-3-fosfat (G3P), que servirà per a la síntesi de glucosa o bé per al reciclatge de la RuBP.
La RuBP es recicla, és a dir, tant és degradada com sintetitzada durant el cicle de Calvin. És el producte de la fosforilació de la ribulosa-5-fosfat mitjançant ATP.

## Balanç de la fixació de carboni

RuBP (5C) + CO₂ (1C) = Intermediari inestable (6C) → → 2 molècules de 3PG (3C) → 2 molècules de G3P.
Les molècules de G3P tenen dos destins possibles:
* Reciclatge de RuBP: 5 G3P = 3 RuBP.
* Síntesi de glucosa: 2 G3P = 1 C₆H₁₂O₆ (glucosa).

## Referències

* ↑ «Ribulose 1,5-diphosphate | C5H12O11P2 | ChemSpider». [Consulta: 20 juliol 2019].
* ↑ «Ribulose-1,5-bisphosphate - an overview | ScienceDirect Topics». [Consulta: 20 juliol 2019].
# Galasso Galassi

Galasso Galassi (Galasso és una deformació de Galeazzo), anomenat també Galasso Ferrarese va ser un pintor italià del Renaixement actiu sobretot a Ferrara.
Era fill del sabater Matteo Piva i apareix registrat als llibres de comptabilitat de la Casa d'Este entre 1450 i 1453 per la decoració del palau de Belriguardo. Vasari, que va incloure la seua biografia a les seues Vides dels més excel·lents pintors, escultors i arquitectes, el considerava deixeble de Piero della Francesca. Tanmateix, la seua personalitat artística és pràcticament desconeguda en no haver pràcticament fonts documentals de la seua trajectòria a excepció de l'esmentada biografia de Vasari.
Llevat d'algunes obres d'atribució dubtosa i no gaire segura (dues Muses a Budapest i La Tardor a Berlín) no es conserva res de l'obra de Galassi.

## Bibliografia

* Vasari, Giorgio, Le Vite de' più eccellenti pittori, scultori, e architettori, edició de Luciano Bellosi i Aldo Rossi. Traducció castellana. Ediciones Cátedra, Madrid, 2002. ISBN 8437619742.